Source: http://volospress.gr/neo-programma-gia-anergous/
Timestamp: 2017-06-25 06:57:50+00:00
Document Index: 15412227

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΟΑΕΔ: Νέο Πρόγραμμα για πρόσληψη 10.000 ανέργων | Volos Press
Video Player Two – Δεύτερος Παίκτης (στα αγγλικά) Internet Λίγα μυστικά για το YouTube, που ίσως δεν γνωρίζατε. Video ΒΟΥΤΙΑ ΘΑΝΑΤΟΥ 30 ΧΡΟΝΟΥ ΑΠΟ ΤΟΝ 7 ΟΡΟΦΟ ΤΟΥ ΝΟΣΟΚΟΜΙΟΥ ΒΟΛΟΥ Internet Παρουσίαση γνωριμίας με την 3D Εκτύπωση – GreekLUG Internet Θα γελάσουμε…. Αρχική ΕΡΓΑΣΙΑ ΟΑΕΔ: Νέο Πρόγραμμα για πρόσληψη 10.000 ανέργων
17/11/2016 223 Κοινοποίηση στο Facebook
Ο ΟΑΕΔ θα καταβάλει στις επιχειρήσεις που θα ενταχθούν στο πρόγραμμα επιχορήγηση, η οποία ανέρχεται στο ποσό των 15 ευρώ την ημέρα, για την πρόσληψη ανέργων εγγεγραμμένων στα Μητρώα του για χρονικό διάστημα τριών έως και 12 μηνών και στο ποσό των 18 ευρώ για την πρόσληψη μακροχρόνια ανέργων (εγγεγραμμένων στα Μητρώα Ανέργων για διάστημα άνω των 12 μηνών). Η επιχορήγηση των επιχειρήσεων για κάθε προσλαμβανόμενο άνεργο θα ξεκινά από την ημερομηνία πρόσληψής του και θα καταβάλλεται για χρονικό διάστημα 12 μηνών. Εν όψει της δημοσίευσης της σχετικής Δημόσιας Πρόσκλησης για το νέο Πρόγραμμα, όπου θα ορίζεται και η ημερομηνία έναρξης υποβολής των αιτήσεων για ένταξη στο πρόγραμμα, ο ΟΑΕΔ ενημερώνει τις επιχειρήσεις που ενδιαφέρονται να συμμετάσχουν ότι θα υποβάλουν τις αιτήσεις τους μόνον ηλεκτρονικά μέσω του Πληροφοριακού Συστήματος Κρατικών Ενισχύσεων (ΠΣΚΕ) του Υπουργείου Οικονομίας και Ανάπτυξης .Απαραίτητη προϋπόθεση για την υποβολή της ηλεκτρονικής αίτησης για ένταξη στο πρόγραμμα είναι η ενδιαφερόμενη επιχείρηση να είναι εγγεγραμμένη στo Oλοκληρωμένο Πληροφοριακό Σύστημα (ΟΠΣ) του ΟΑΕΔ καθώς και στο ΠΣΚΕ. Σημειώνεται ότι για κάθε αίτηση που υποβάλλει η επιχείρηση χρειάζεται ξεχωριστούς κωδικούς πρόσβασης και στα δύο πληροφοριακά συστήματα (ΟΠΣ και ΠΣΚΕ) τόσο για την έδρα της όσο και για κάθε ένα από τα υποκαταστήματά της, στα οποία επιθυμεί να απασχολήσει τους ωφελούμενους.
To «Πρόγραμμα επιχορήγησης επιχειρήσεων για την απασχόληση 10.000 ανέργων ηλικίας 30-49 ετών» εντάσσεται στο Επιχειρησιακό Πρόγραμμα «Ανάπτυξη Ανθρώπινου Δυναμικού, Εκπαίδευση και δια βίου Μάθηση 2014 -2020 (ΕΠ ΑΝΑΔ ΕΔΒΜ)» και συγχρηματοδοτείται από το Ευρωπαϊκό Κοινωνικό Ταμείο (ΕΚΤ). Οι λεπτομέρειες και οι όροι υλοποίησης του προγράμματος, που προσδιορίζονται από τις νέες διαδικασίες διαχείρισης και ελέγχου του ΕΣΠΑ, θα περιγράφονται στη Δημόσια Πρόσκληση, η οποία θα δημοσιευτεί στο Πρόγραμμα ΔΙΑΥΓΕΙΑ και θα αναρτηθεί στις ιστοσελίδες του ΟΑΕΔ (www.oaed.gr), του ΕΣΠΑ hhtp://www.espa.gr, και στην ιστοσελίδα htp://www.ependyseis.gr Η Διοικήτρια του ΟΑΕΔ Καθ. Μαρία Καραμεσίνη δήλωσε: «Μετά τα προγράμματα απόκτησης εργασιακής εμπειρίας που απευθύνονται σε ηλικίες 18-14 και 25-29 ετών και το πρόγραμμα επιχορήγησης επιχειρήσεων για την απασχόληση ανέργων ηλικίας άνω των 50 ετών, ερχόμαστε με ένα νέο πρόγραμμα να επιχορηγήσουμε επιχειρήσεις για την πρόσληψη ανέργων ηλικίας 30-49 ετών με στόχο την απορρόφηση της ανεργίας σε αυτές τις ηλικίες. Οι επιχειρήσεις θα έχουν δικαίωμα έως 10 επιλογών υποψηφίων μέσω του μητρώου μας και ελπίζουμε η διαδικασία αυτή να εδραιωθεί ως ο πιο ενδεδειγμένος τρόπος για την σωστή επιλογή προσωπικού και τη διεύρυνση των ευκαιριών απασχόλησης των εγγεγραμμένων στον ΟΑΕΔ ανέργων»
ΕΤΙΚΕΤΕΣ10000 ΘΕΣΕΙΣ ΕΡΓΑΣΙΑΣΑΝΕΡΓΟΙ ΚΟΙΝΟΠΟΙΗΣΗ
tweet Προηγούμενο άρθροΕγκαίνια του Συλλόγου Καράτε «Ο Μαχητής»Επόμενο άρθροΑΛΜΥΡΟΣ: Χρυσή Διαθήκη των 200.000 από τη Μαρίας Κυριάκου FDB	ΠΑΡΟΜΟΙΑ ΑΡΘΡΑΠΕΡΙΣΣΟΤΕΡΑ ΑΠΟ ΤΟΝ ΔΗΜΙΟΥΡΓΟ
Βόλος Ο Σύλλογος Φοροτεχνικών Ελεύθερων Επαγγελματιών Μαγνησίας, διοργανώνει τη Δευτέρα 6 Φεβρουαρίου 2017 και ώρα 16:00 στην αίθουσα του ξενοδοχείου «ΚΥΨΕΛΗ» επιμορφωτική ημερίδα με εισηγητή... Αλμυρός Πανηγύρεις Αγίου Αθανασίου – Στα Άνω Λεχώνια ο Μητροπολίτης Σμύρνης Βαρθολομαίος Βόλος Κλειστα τα σχολεια κ αυριο Τριτη Απάντηση Ακύρωση απάντησης